Mari-Liis Lill

Mari-Liis Lill (sündinud 23. mail 1983 Tallinnas) on eesti näitleja ja lavastaja. 

Haridus- ja töökäik
Ta lõpetas 2001.aastal Vanalinna Hariduskolleegiumi, õppis 2001–2002 Tartu Ülikoolis semiootikat.

Lill lõpetas 2006. aastal Eesti Muusika- ja Teatriakadeemia lavakunstikooli (XXII lend) ja 2011. aastal omandas 2011 EMTA lavakunstikoolis magistrikraadi.Magistrid. Eesti Muusika- ja Teatriakadeemia

Ta töötas aastatel 2006–2015 Eesti Draamateatris näitlejana, pärast seda on olnud vabakutseline.

Looming
Loomeliitude ühispleenumi 25. aastapäeva tähistamisel riigikogus pidas ta palju vastukaja saanud kõne "Mis on sellel pildil valesti?".Mari-Liis Lill: "Mis on sellel pildil valesti?". Loomeliitude pleenumi 25. aastapäeva tähistamisel riigikogus peetud kõne teksti ja videona. ERRi uudisteportaal, 2. aprill 2013

Ta koostas ja korraldas ka avalikkuses palju kõneainet pakkunud lavastuse "Sugu: N", mis esietendus 25. novembril 2015 Vabal Laval. Sama meeskonnaga teeb ta ka ajakirja Sugu: N.

Rolle Eesti Draamateatris
2004 – Madis Kõiv "Finis nihili" – "pulloverid"
2004 – William Shakespeare "Suveöö unenägu" – Hippolyta/Titania
2006 – Andrus Kivirähk "Adolf Rühka lühikene elu" – Elsa
2006 – Andrus Kivirähk "Syrrealistid" – Ramilda / Kiki / seltsimees Irene
2006 – Roland Schimmelpfennig "Push up" – Sabine
2006 – Selma Lagerlöf "Gösta Berlingi saaga" – Anna-Liisa
2006 – Ivan Turgenev "Kuu aega maal" – Veera
2007 – Andrus Kivirähk "Voldemar" – Helmi
2011 – Mika Keränen "Varastatud oranž jalgratas" – Sadu
2012 – Anton Tšehhov "Kirsiaed" – Anja
2012 – Anton Tšehhov "Kolm õde" – Natalja Ivanova
2013 – John Hodge "Kolloborandid" – mitu rolli
2014 – Mika Keränen "Kuldne Lurich" – Sadu
2015 – Molière "Kuldne Lurich" – Mariane
2021 – Piret Jaaks "Samad sõnad, teine viis" – osatäitja 1

Rolle muudes teatrites
2005 – "Loomade farm" – Mollie, Vanamutt (Tallinna Linnateater)
2005 – "Lemminkäinen" – Küllikki (Pärimusteater LOOMINE)
2005 – "Kirsiaed" (NO99)
2006 – "Rehepapp" – Liina (Endla)
2006 – "Keeleuuenduse ∞ kurv" (NO99)
2015 – "Sugu: N" (Vaba Lava)“sugu: N”
2016 – "Teisest silmapilgust" (Tallinna Linnateater)Mari-Liis Lill: mul oli tubli tüdruku kompleks
2016 – "Ma pigem tantsiksin sinuga" (Vaba Lava)

Filmirollid
2006 "Helena", teleseriaal – Claire
2006 "Ohtlik lend", teleseriaal – Kristi
2006 "Leiutajateküla Lotte" – hääl
2006 "Meeletu" – tüdruk
2006/2007 "Ringtee"
2007 "Jan Uuspõld läheb Tartusse" – Marion
2007 "Detour/Võõras" – Anna
2008 "Kelgukoerad", teleseriaal – Stella Veerik
2009–2011, 2022 "Kättemaksukontor", teleseriaal – Mia, Pelle Salman
2011 "Kirjad Inglile" – okulist
2011 "IT-planeet", teleseriaal – Lagle
2012 "Süvahavva", teleseriaal – Marta
2012 "Seenelkäik" – kohalik naine
2013 "Olga", lühifilm – naine
2014 "A ja B", teleseriaal – Bianca
2015 "Restart", teleseriaal – Luisa Paas
2016 "Õnn tuleb magades" – Luisa
2016 "A Man and a Woman" (Lõuna-Korea) – waitress
2017 "Sangarid" – tõlkija
2017 "Lotte lood", teleseriaal – Alberti ema Sohvi
2018 "Tuliliilia" – Annely
2020 "Kratt" – Ema
2024 "Tulnukas 2 ehk Valdise tagasitulek 17 osas" – president
2024 "Rakett" – Isabelle
2025 "Fränk" – Jussi ema

Tunnustus
2005 Voldemar Panso nimeline auhind
2015 parima näidendi preemia Draama festivalil Balti Teatri Foorumi programmis (koos Paavo Piigiga)Mari-Liis Lill. Eesti Teatriliit.
2017 Eesti Vabariigi kultuuripreemia (ühislavastus "Teisest silmapilgust", koos Paavo Piigiga)
2021 Valgetähe V klassi teenetemärk
2021 stipendium "Ela ja sära"
2022 Eesti Teatriliidu eriauhind (lavastused "Kui sa tuled, too mul lilli" ning "Teises toas" koos Priit Põldma, Liis Aedmaa ja Laura Kallega)Laureaadid 2022. Eesti Teatriliit.
2023 Ants Lauteri nimeline auhind (lavastused "Varesele valu…" ja "Harakale haigus…" (2014, koos Paavo Piigiga, mõlemad Eesti Draamateater ja Tallinna Linnateater), "Teisest silmapilgust" (2016, koos Paavo Piigiga, Tallinna Linnateater ja Vene Teater), "Väljast väiksem kui seest" (2017, Endla Teater), "Teises toas" (2021, Eesti Noorsooteater) ning "Samad sõnad, teine viis" (2021, Eesti Draamateater))

Isiklikku
Tema elukaaslane on Ivo Uukkivi, nende suhe sai avalikuks aastal 2008. Neil on poeg Uku, kes sündis 2011, ja teine poeg, kes sündis 2018.

Viited

 Kirjandus 
 Keiu Virro. Mari-Liis Lill: mul oli tubli tüdruku kompleks. epl.delfi.ee, 1. oktoober 2016
 Mari-Liis Lill: teater võib kasvatada empaatiavõimet. ERR Kultuur, 7. märts 2017

Välislingid

 EFIS
 IMDb
 "Mari-Liis Lill: mis on sellel pildil valesti?". Loomeliitude pleenumi 25. aastapäeva tähistamisel Riigikogus peetud kõne teksti ja videona. ERRi uudisteportaal, 2. aprill 2013
 Kahekõne: Mari-Liis Lill. video, arhiiv.err.ee, 4. aprill 2013

Kategooria:Eesti näitlejad
Kategooria:Eesti Draamateatri näitlejad
Kategooria:Eesti filminäitlejad
Kategooria:Eesti Muusika- ja Teatriakadeemia vilistlased
Kategooria:Valgetähe V klassi teenetemärgi kavalerid
Kategooria:Sündinud 1983